KAZEN ZA PREDČASNO UPOKOJITEV – ZARADI DRASTIČNIH MALUSOV (ODTEGLJAJEV) SE LJUDJE NE BODO PREDČASNO UPOKOJEVALI – NATANČNI IZRAČUNI ZSSS
 
»V novem predlogu zakona vlada uveljavlja tudi znižanje pokojnin za vse, ki bi se predčasno upokojili. Teh bo po novem zakonu veliko, saj večina ljudi ne bo zmogla delati toliko časa, kot to zahteva predlog novega zakona. In zato bodo kaznovani z nižjimi pokojninami in pahnjeni v revščino,« piše v prispevku v E-novicah ZSSS. V članku so objavljeni tudi natančni izračuni strokovnih služb ZSSS o višini pokojnin po novem zakonu za različne kategorije delavcev, ki se bodo predčasno upokojili. Izračuni kažejo, da se ljudje zaradi malusov (odtegljajev) ne bodo predčasno upokojevali, saj bi jim to drastično in trajno znižalo že tako ali tako absolutno prenizke pokojnine.

Prispevek v celoti lahko preberete tukaj. 
Primer 1: moški star 58 let, ki je delal 40 let (ima 40 let pokojninske dobe) – brez prehodnih obdobij. Ta moški se ne more upokojiti pred 61 letom. Tudi če bi se upokojil ob dopolnitvi 60 let in bi imel 42 let pokojninske dobe, bi šel v predčasno upokojitev, zaradi česar bi se njegova pokojnina znižala:

Moški – 58 let, 40 let pokojninske dobe: kdaj se bo lahko upokojil in za kakšno pokojnino?

-          starost 58 let, 40 let pokojninske dobe: ne more se še upokojiti;

-          starost 59 let, 41 let pokojninske dobe: ne more se še upokojiti;

-          starost 60 let, 42 let pokojninske dobe: upokoji se lahko predčasno, vendar pa se zaradi malusov v višini 18 % njegova odmerna stopnja zniža za 20 %. Pri pokojninski osnovi 560 € (cca. 740 € neto plače) to pomeni, da namesto 481,6 € pokojnine dobi le 369,6 € pokojnine!!! 

-          starost 61 let, 43 let pokojninske dobe: lahko se redno upokoji. Pri pokojninski osnovi 560 € (cca. 740 € neto plače) bo ta moški prejel 481,6 € pokojnine.
 

Primer 2: moški star 62 let, ki je delal 40 let (40 let pokojninske dobe) in ima 560 € pokojninske osnove (cca. 740 € neto plače). Ta moški se lahko predčasno upokoji z znižano pokojnino pri 62 letih, 63 letih ali 64 letih. In koliko izgubi zaradi predčasne upokojitve? 

Moški – 62 let, 40 let pokojninske dobe: kdaj se bo lahko upokojil in za kakšno pokojnino?

-          starost 62 let, 40 let pokojninske dobe: upokoji se lahko predčasno, vendar pa se zaradi malusov v višini 10,8 % njegova odmerna stopnja zniža za 16,8 %. Pri pokojninski osnovi 560 € (cca. 740 € neto plače) to pomeni, da namesto 481,6 € pokojnine dobi le 387,5 € pokojnine!!!
-          starost 63 let, 41 let pokojninske dobe: upokoji se lahko predčasno, vendar pa se zaradi malusov v višini 7,2 % njegova odmerna stopnja zniža za 11,2 %. Pri pokojninski osnovi 560 € (cca. 740 € neto plače) to pomeni, da namesto 481,6 € pokojnine dobi le 418,9 € pokojnine!!!
-          starost 64 let, 42 let pokojninske dobe: upokoji se lahko predčasno, vendar pa se zaradi malusov v višini 3,6 % njegova odmerna stopnja zniža za 5,6 %. Pri pokojninski osnovi 560 € (cca. 740 € neto plače) to pomeni, da namesto 481,6 € pokojnine dobi le 450,2 € pokojnine!!!
-          starost 65 let, 43 let pokojninske dobe: lahko se redno upokoji. Pri pokojninski osnovi 560 € (cca. 740 € neto plače) bo ta moški prejel 481,6 € pokojnine.

 

Kot kažejo primeri, se ljudje zaradi malusov ne bodo predčasno upokojevali, zaradi drastičnega znižanja pokojnin, ki so že tako ali tako absolutno prenizke!!! 

